stanford-oval/wikipedia huggingface dataset:
Modern Primitive

| Modern Primitive Septicflesh |
| --- | --- | --- |

Studioalbumin tiedot
 Julkaistu: 20. toukokuuta 2022
 Kesto: 38.41
 Levy-yhtiö: Nuclear Blast
Listasijoitukset
  6. (fyysinen albumilista)
Septicfleshin muut julkaisut
| Codex Omega 2017 | Modern Primitive 2022 |   |
Modern Primitive on kreikkalaisen death metal -yhtye Septicfleshin studioalbumi, joka julkaistiin 20. toukokuuta 2022.
Kappaleet

The Collector – 4.03
Hierophant – 4.05
Self-Eater – 4.27
Neuromancer – 5.01
Coming Storm – 4.50
A Desert Throne – 4.18
Modern Primitives – 4.11
Psychohistory – 3.34
A Dreadful Muse – 4.09
Kokoonpano

Seth Siro Anton - laulu, basso
Christos Antoniou - kitara
Sotiris Anunnaki V - laulu, kitara
Psychon - kitara
Kerim ’Krimh’ Lechner - rummut
Arvostelut

Imperiumi: 9/10
Inferno:
Soundi:
Aiheesta muualla

Modern Primitive Discogsissa. (englanniksi)
Albumi Modern Primitive Encyclopaedia Metallum -sivustolla (englanniksi)
Elmadağ

| Elmadağ |
| --- | --- |

 Elmadağ
 Koordinaatit: 39°55′N, 33°13′E 
Valtio:   Turkki
Maakunta:  Ankaran maakunta
Hallinto:  
 – Pormestari:  Gazi Şahin
Väkiluku (2012):  25 394
Infobox OKVirheellinen NIMI-arvo: 
Elmadağ on piirikunta Turkin Ankaran maakunnassa. Vuoden 2012 väestönlaskennassa Elmadağ’n väkiluku oli 25 394.
Aiheesta muualla

Kuvia tai muita tiedostoja aiheesta Elmadağ Wikimedia Commonsissa
Haim

| HAIM |
| --- | --- |
 Haimin jäsenet vuonna 2012.
Tiedot
Toiminnassa:  2006–
Tyylilaji:  pop rock, indie rock
Kotipaikka:  Los Angeles, Yhdysvallat
Laulukieli:  englanti
Jäsenet:  Alana Haim   Danielle Haim   Este Haim  
Levy-yhtiö:  Polydor, 2012–  
Aiheesta muualla
Kotisivut
Infobox OKNimi-testi OK: 
Haim on yhdysvaltalainen yhtye, jonka muodostaa kolme siskosta, Este, Danielle ja Alana Haim. Yhtyeen tyyliä on kuvailtu ”folkin, 90-luvun ja R&B:n sekoitukseksi”. Vuonna 2013 Haim voitti BBC:n ”Sound of 2013” -äänestyksen. Yhtyeen 30. syyskuuta 2013 julkaistu debyyttialbumi, Days Are Gone, menestyi listoilla kohtalaisen hyvin. Se sijoittui viiden parhaan albumin joukkoon viidessä eri maassa, mukaan lukien ensimmäiselle sijalle Britanniassa.
Taustaa

Siskokset kasvoivat San Fernando Valleyssa soittaen vanhempiensa kanssa covereita 1970-luvun klassikoista paikallisille ihmisille. Myöhemmin Danielle ja Este kuuluivat Valli Girls -nimiseen tyttöbändiin, joka haki vaikutteita muun muassa Blondielta ja Gwen Stefanilta. Vartuttuaan vanhemmiksi sisarukset kiinnostuivat popin ja R&B:n sekoittamisesta. Vuonna 2006 he päättivät perustaa oman yhtyeen. Viisi ensimmäistä vuotta Haim soitti kotikaupungissaan satunnaisesti, koska kaikki kolme jäsentä kävivät koulua. Kesäkuussa 2012 yhtye solmi levytyssopimuksen Polydorin kanssa.
Kaikki kolme siskosta soittavat useampaa kuin yhtä instrumenttia: Este soittaa sekä kitaraa että bassoa, Danielle soittaa kitaraa ja rumpuja ja Alana soittaa kitaraa, koskettimia ja lyömäsoittimia. Albumilla ja keikoilla Este soittaa bassoa, Danielle kitaraa ja Alana koskettimia ja lyömäsoittimia.
Diskografia > Albumit

| Nimi | Albumin tiedot | Korkeimmat listasijoitukset | Korkeimmat listasijoitukset | Korkeimmat listasijoitukset | Korkeimmat listasijoitukset | Korkeimmat listasijoitukset | Korkeimmat listasijoitukset | Korkeimmat listasijoitukset | Korkeimmat listasijoitukset | Korkeimmat listasijoitukset | Korkeimmat listasijoitukset | Myynti | Myyntipalkinnot |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Days Are Gone |  Julkaistu: 30. syyskuuta 2013  Formaatit: CD, LP, digitaalinen | US  | AUS  | BEL  | CAN  | DEN  | GER  | IRE  | NZ  | NOR  | UK  |  US: 96,000 |  AUS: Kultalevy  UK: Kultalevy  BPI: Hopealevy  |  |  |  |  |  |  |
| Days Are Gone |  Julkaistu: 30. syyskuuta 2013  Formaatit: CD, LP, digitaalinen | 6 | 2 | 9 | 7 | 18 | 30 | 4 | 4 | 5 | 1 |  US: 96,000 |  AUS: Kultalevy  UK: Kultalevy  BPI: Hopealevy  |  |  |  |  |  |  |
| Something to Tell You |  Julkaistu: 7. heinäkuuta 2017  Formaatit: CD, LP, digitaalinen | 7 | 4 | 17 | 11 | — | 44 | 4 | 11 | — | 2 |  US: 26,000 |  BPI: Hopealevy  |  |  |  |  |  |  |
| Women in Music Pt. III |  Julkaistu: 26. kesäkuuta 2020 |  |  |  |  |  |  |  |  |  |  |  |  |  |  |  |  |  |  |
”–” tarkoittaa tallenteita, jotka eivät ole yltäneet listalle tai joita ei ole julkaistu ko. maassa
Diskografia > Singlet

| Nimi | Vuosi | Korkeimmat listasijoitukset> AUS  | Korkeimmat listasijoitukset> BEL  | Korkeimmat listasijoitukset> IRE  | Korkeimmat listasijoitukset> UK  | Korkeimmat listasijoitukset> USRock  | Sertifiointi | Albumi |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ”Forever” | 2012 | — | — | — | 75 | — |  | Days Are Gone |  |  |  |  |  |
| ”Don't Save Me” | 2012 | 66 | 28 | 70 | 32 | — |  | Days Are Gone |  |  |  |  |  |
| ”Falling” | 2013 | 86 | — | 61 | 30 | 45 |  | Days Are Gone |  |  |  |  |  |
| ”The Wire” | 2013 | 12 | — | 26 | 16 | 25 |  AUS: Platinalevy  NZ: kultalevy | Days Are Gone |  |  |  |  |  |
| ”If I Could Change Your Mind” | 2014 | — | — | 52 | 27 | 42 |  | Days Are Gone |  |  |  |  |  |
| ”My Song 5” | 2014 | — | — | — | 183 | — |  | Days Are Gone |  |  |  |  |  |
| ”Want You Back” | 2017 | 54 | 52 | 88 | 56 | 10 |  | Something To Tell You |  |  |  |  |  |
| ”Little of Your Love” | 2017 | 85 | — | — | — | 24 |  | Something To Tell You |  |  |  |  |  |
| ”Nothing's Wrong” | 2018 | — | — | — | — | — |  | Something To Tell You |  |  |  |  |  |
| ”Summer Girl” | 2019 | — | — | — | — | — |  | Women in Music Pt. III |  |  |  |  |  |
| ”Now I'm In It” | 2019 | — | 72 | — | — | 9 |  | Women in Music Pt. III |  |  |  |  |  |
| ”Hallelujah” | 2019 | — | — | — | — | — |  | Women in Music Pt. III |  |  |  |  |  |
| "The Steps" | 2020 |  |  |  |  |  |  | Women in Music Pt. III |  |  |  |  |  |
| "I Know Alone" | 2020 |  |  |  |  |  |  | Women in Music Pt. III |  |  |  |  |  |
| "Don't Wanna" | 2020 |  |  |  |  |  |  | Women in Music Pt. III |  |  |  |  |  |
| "Feel the Thunder (The Croods: A New Age)" | 2020 |  |  |  |  |  |  | The Croods: A New Age |  |  |  |  |  |
”–” tarkoittaa tallenteita, jotka eivät ole yltäneet listalle tai joita ei ole julkaistu ko. maassa
Aiheesta muualla

Kuvia tai muita tiedostoja aiheesta Haim Wikimedia Commonsissa
Cambridgeshire

Cambridgeshire
| --- | --- |
Sijainti:  Itä-Englanti Englanti Yhdistynyt kuningaskunta
Pääkaupunki:  Cambridge 
Pinta-ala:  3 390 km2  (2016) 
Hallinnolliset osat:  Cambridgeshire (d) Peterboroughin kaupunki (d) 
Väkiluku:  860 000  as.  (2020) 
Asukastiheys:  254  as./km2  (2020)
NUTS:  UKH12 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Cambridgeshire on hallinnollinen, muodollinen ja historiallinen kreivikunta Itä-Englannissa. Nykyinen kreivikunta muodostettiin vuonna 1974 yhdistämällä siihen suurin osa entisestä Huntingdonshiren kreivikunnasta. Hallinnolliseen kreivikuntaan kuuluu viisi hallintopiiriä ja sen keskuksena toimii Cambridgen kaupunki; muodolliseen kreivikuntaan luetaan niiden lisäksi kreivikunnan hallinnosta riippumaton Peterboroughin yhtenäishallintopiiri. Vuonna 2020 muodollisen kreivikunnan alueella arvioitiin elävän noin 860 000 ihmistä.
Cambridgeshireen kuuluu suurin osa ”Englannin piilaaksosta”. Cambridgen ja Peterboroughin ohella muita tärkeitä kaupunkeja ovat Huntingdon ja Ely.
Alueen tunnettuja kasvatteja ovat muun muassa Oliver Cromwell, entinen pääministeri John Major sekä yhtye Pink Floyd.
Maantiede

Cambridgeshiren pinta-ala on 3 389 neliökilometriä. Sitä ympäröivät Lincolnshire pohjoisessa, Norfolk koillisessa, Suffolk idässä, Essex kaakossa, Hertfordshire etelässä, Bedfordshire lounaassa ja Northamptonshire lännessä. Kreivikuntaa halkoo kaksi suurta jokea, Nene ja Great Ouse, sekä jälkimmäisen sivujoki Cam. Jokien uomia on pengerretty ja virtausta säännöstelty, jolloin maanviljelyyn on saatu lisää maa-alaa.
Pohjanmereen kuuluva the Washin lahti ulottui esihistoriallisella ajalla kauemmas sisämaahan. Tulvavesi vuoroin peitti alueen, vuoroin vetäytyi sieltä, jolloin maaperään kertyi turvetta, silttiä ja merenpohjan savea. Tulvatasankoa ympäröivät matalat kukkulat. Nykyiseen kreivikuntaan kuuluu suurin osa näistä kukkuloista sekä tulvatasangon eteläinen puolisko the Fens, joka on kuivatettu pelloiksi. The Fensin alueella on siellä täällä maankohoumia, jotka olivat aikaisemmin meren saaria. Niistä suurin on Ely, joka toimi turvapaikkana normannivalloittajia vastaan kapinoiville englantilaisille.
Historia

Esihistoriallisten jälkien ja muiden arkeologisten löytöjen perusteella tiedetään, että the Fensin marskimailla on ollut asutusta jo hyvin kauan. Rooman valtakunnan aikana asutusta oli eniten Camin jokilaaksossa, ja roomalaiset ilmeisesti aloittivat marskimaiden kuivattamisen. Anglosakseja alkoi muuttaa seudulle 400-luvulla. Koska kreivikunta sijaitsi Danelagenin alueen reunalla, daanit ja saksit kiistelivät sen hallinnasta 800–1000-luvuilla.
Keskiajalla Cambridgeshirellä ja viereisellä Huntingdonshirellä oli yhteinen seriffi. Cambridgen yliopiston perustamisen ansiosta Cambridgestä tuli 1200-luvulla yksi Englannin tärkeimmistä älymystön keskuksista. The Fensin kuivattaminen saatiin päätökseen 1600-luvun puolessavälissä, jolloin laiduntamiseen ja maanviljelyyn vapautui uutta maata. Kreivikunnan historiallisesti merkittävimpiä rakennuksia ovat Elyn tuomiokirkko ja Cambridgen yliopiston rakennukset.
Hallinto

Cambridgeshiren hallinnollisena keskuksena toimii Cambridgen kaupunki, jossa sijaitsevassa Shire Hallissa kreivikunnanvaltuusto kokoontuu. Valtuusto päätti toukokuussa 2018 muuttaa Cambridgestä 35 kilometrin päässä sijaitsevaan Alconburyn kylään, johon rakennetaan uusi kreivikunnantalo vuoteen 2020 mennessä.
Vuonna 2017 valitussa kreivikunnanvaltuustossa on 61 valtuutettua, joista 36 kuuluu konservatiivipuolueeseen, 14 liberaalidemokraatteihin ja 7 työväenpuolueeseen. Kreivikunnan hallinnon velvollisuutena on järjestää muun muassa peruskoulutus, sosiaalipalvelut, liikenne ja kirjastopalvelut kreivikunnan alueella.
Lordiluutnantti Julie Spence on edustanut Ison-Britannian kuningatarta Cambridgeshiressä huhtikuusta 2017 lähtien.
Hallinto > Osa-alueet

Cambridgeshiren muodollinen kreivikunta muodostuu seuraavista kuudesta osa-alueesta, joista Peterborough muodostaa itsenäisen yhtenäishallintopiirin ja viisi muuta hallintopiiriä toimivat kreivikunnan hallinnon alaisuudessa:
Cambridgeshiren aluehallinto
1. taso: Hallintopiirit
2. taso: Kunnat
| Hallinnon taso | Hallinnon taso | Väkiluku (2020) | Lähde | Kartalla |
| --- | --- | --- | --- | --- |
| Peterboroughin kaupunki * | Peterboroughin kaupunki * | 203 000 |  | 1 |
| Cambridgeshiren kreivikunta: | Cambridgeshiren kreivikunta: | 657 000 |  | 2–6 |
|  | Fenlandin hallintopiiri ** | 102 000 |  | 2 |
|  | Huntingdonshiren hallintopiiri ** | 179 000 |  | 3 |
|  | East Cambridgeshiren hallintopiiri ** | 90 000 |  | 4 |
|  | South Cambridgeshiren hallintopiiri ** | 161 000 |  | 5 |
|  | Cambridgen kaupunki ** | 125 000 |  | 6 |
* Yhtenäishallintopiiri ** Hallintopiiri
Hallintopiirit jakaantuvat edelleen 266 kuntaan (civil parish), joilla on omat kunnan- tai kaupunginvaltuustonsa. Kunnat edustavat asukkaitaan paikallishallinnon ylempiin tasoihin nähden, tuottavat paikallisia palveluja ja pyrkivät parantamaan kunnan elintasoa. Ne voivat järjestää asukkailleen esimerkiksi vapaa-ajankeskuksia, puistoja, viljelypalstoja, bussikatoksia, julkisia jäteastioita ja parkkialueita.
Talous

Maanviljely on pitkälle erikoistunutta Cambridgeshiressä. Itäosan liitupitoisessa maaperässä viljellään viljaa. The Fensin alueella kasvatetaan viljaa, perunaa, sokerijuurikasta ja vihanneksia. Wisbechiä ympäröivällä alueella tuotetaan hedelmiä säilykkeiksi ja hillojen valmistukseen.
Peterborough on kreivikunnan merkittävin teollisuuskeskus. Kaupungin koneteollisuus on kasvanut yhdessä väkiluvun kanssa tasaisesti 1950-luvulta lähtien. Cambridgessä on yliopiston lisäksi kevyttä teollisuutta, joka valmistaa tutkimus- ja -mittauslaitteita ja elektroniikkaa. Kreivikunnan eteläosien kukkulat ovat Cambridgen esikaupunkialuetta, ja sieltä käydään päivittäin töissä myös 70–80 kilometriä etelämpänä Lontoossa.
Liikenne > Tiestö

Cambridgeshiren alueella kulkee useita suuria tietä:
Lontoosta Edinburghiin johtava maantie A1 kulkee kreivikunnan länsiosan kautta ja ohittaa Huntingdonin ja Peterboroughin kaupungit;
Lontoosta johtaa Cambridgeen moottoritie M11, joka jatkuu maantienä A11 Norwichiin saakka;
Suffolkista Leicestershireen johtava maantie A14 kulkee kreivikunnan halki itä-länsisuunnassa ja ohittaa Cambridgen ja Huntingdonin kaupunkialueet;
Birminghamista Suffolkiin johtava maantie A47 kulkee kreivikunnan pohjoisosan kautta ja ohittaa Peterboroughin kaupungin.
Liikenne > Rautatiet

Peterborough ja Cambridge ovat tärkeitä rautateiden risteyspaikkoja, joista on hyvät yhteydet niin Lontooseen kuin Itä-, Pohjois- ja Länsi-Englantiinkin.
Väestö

Vuonna 2020 Cambridgeshiren muodollisessa kreivikunnassa oli noin 860 000 asukasta ja seuraavat yli kymmenentuhannen asukkaan asutuskeskukset:
| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Peterborough | Peterborough | 179 000 |  |
| Cambridge | Cambridge | 149 000 |  |
| Wisbech | Fenland | 35 000 |  |
| St. Neots | Huntingdonshire | 32 000 |  |
| Huntingdon | Huntingdonshire | 26 000 |  |
| March | Fenland | 22 000 |  |
| Ely | East Cambridgeshire | 20 000 |  |
| St. Ives | Huntingdonshire | 17 000 |  |
| Whittlesey | Fenland | 13 000 |  |
| Chatteris | Fenland | 11 000 |  |
| Cambourne | South Cambridgeshire | 11 000 |  |
| Soham | East Cambridgeshire | 10 000 |  |
Tunnukset > Lippu

Cambridgeshiren lipussa on sinisellä pohjalla kolme kultaista kruunua. Ne edustavat East Anglian aluetta, jossa kreivikunta sijaitsee. Aaltomaiset raidat symboloivat Camjokea, ja niiden vaaleansininen väri on sama kuin Cambridgen yliopiston urheilujoukkueiden vaatteissa. Lippu otettiin käyttöön 1. helmikuuta 2015 ja sen suunnitteli Brady Ells.
Tunnukset > Nimikkokukka

Vuonna 2004 Cambridgeshiren nimikkokukaksi valittiin lännenkylmänkukka Plantlife International -järjestön pitämässä yleisöäänestyksessä.
Tunnukset > Perinneruoat

Cambridgeshiren perinneruokia ovat muun muassa:
Fidget pie Huntingdonin tapaan – piirakka, jonka täyte valmistetaan pekonista, sipulista, omenasta ja siideristä;
Cambridge sausages – porsaanlihasta valmistettu ja muskottipähkinällä ja inkiväärillä maustettu makkara;
Dean’s cream – Cambridgen yliopistossa perinteisesti tarjoiltu jälkiruokatorttu.
Stiltonjuusto keksittiin alun perin Cambridgeshireen kuuluvassa Stiltonin kylässä. Euroopan unionin myöntämän suojatun alkuperänimityksen vuoksi sinihomejuustoa voi kuitenkin nykyään markkinoida Blue Stilton -nimellä vain jos se on valmistettu Derbyshiressä, Nottinghamshiressä tai Leicestershiressä.
Aiheesta muualla

Kuvia tai muita tiedostoja aiheesta Cambridgeshire Wikimedia Commonsissa
Explore Cambridgeshire (Arkistoitu – Internet Archive) (matkailusivusto)
Visit Cambridgeshire Fens (matkailusivusto)
Camjokea Paradisen luonnonsuojelualueella lähellä Cambridgea.
Elyn tuomiokirkon kuori.
Great Ouse -joki St. Ivesin kaupungissa.
Stiltonjuusto on alun perin keksitty Stiltonin kylässä.
Lastenkulttuurin valtionpalkinto

Lastenkulttuurin valtionpalkinto on Taiteen edistämiskeskuksen (aiemmin Taiteen keskustoimikunnan) vuodesta 1981 myöntämä tunnustus ansioituneille lasten luovuutta edistäneille henkilöille. Vuonna 2023 palkinnon arvo oli 40 000 euroa.
Yhteisöille jaettava vastaava lastenkulttuuripalkinto on Suomen opetus- ja kulttuuriministeriön jakama Lapsenpäivä-palkinto.
Lastenkulttuurin valtionpalkinnon lisäksi Suomen valtion kirjallisuustoimikunta jakoi 1970-luvun puolivälistä alkaen lastenkirjailijoille erityisiä lastenkirjallisuuden valtionpalkintoja, jotka yhdistettiin myöhemmin nuorten kirjallisuuden valtionpalkintojen kanssa. Vuoden 1993 valtionpalkintouudistuksen yhteydessä erilliset lasten ja nuorten kirjallisuuden valtionpalkinnot lakkautettiin.
Palkitut > 1980-luku

Maija Karma, kuvittaja
Eino Vesalainen, läänintaiteilija
työryhmä:
Leena Heinänen, arkkitehti
Asko Salokorpi, tutkimuspäällikkö
Merja Härö, arkkitehti
Liisa Piironen, kuvaamataidon opettaja
Matti Vesikansa, arkkitehti
Sari Vesikansa, valt.kand.
Kylli Koski, kuvataiteilija
Heljä Liukko-Sundström, keraamikko (erit. Jäniksen poika -satu näkövammaisille)
Antti Maasalo, kuvanveistäjä
Kullervo Kukkasjärvi, tuottaja ja
Matti Kuortti, ohjaaja (Kiljusen herrasväki)
Marjatta Pokela, taiteilija (Mörköooppera)
Elina Salo-Maisala, näyttelijä
Christina Andersson, kirjailija
Kaija Pakkanen, kirjailija
Géza Szilvay, viulupedagogi
Csaba Szilvay, sellopedagogi
Airi Säilä-Salin, tanssipedagogi
Päivi Hartzell, elokuvaohjaaja
Liisa Helminen, elokuvaohjaaja
Jaakko Liukkonen, graafikko
Margret von Martens, näyttelijä
Heikki Partanen, elokuvaohjaaja ja
Riitta Rautoma, elokuvataiteilija
Inkeri Simola-Isaksson, musiikkipedagogi
Kirsti Valanti-Huttunen, tekstiilitaiteilija
Nina Nisonen, tekstiilitaiteilija
Jukka Kajava, teatterikriitikko
Irmelin Sandman Lilius, taiteilija
Sonja Tammela, balettipedagogi
Liisa Eskelä, taidemaalari
Mauno Järvelä, muusikko
Kirsti Nordin, arkkitehti
Kristina Jakobsson-Kärki, lastenvaatteiden suunnittelija
Maria Laukka, lehtori
Camilla Mickwitz, elokuvataiteilija
Nena Stenius-Kekäläinen, ohjaaja
Marita Ståhlberg, balettipedagogi
Maikki Harjanne, kuvataiteilija
Simo Aalto, taikuri
Kaarina Helakisa, kirjailija
Kristiina Hurmerinta, näyttelijä
Kristiina Louhi, kuvittaja
Sven Sid, ohjaaja
Kirsi Aropaltio
Sara Popovits, lavastaja
Marjatta Hassi, kuvaamataidon lehtori
Pentti Kejonen, kulttuuriohjaaja
Mauri Kunnas, kuvataiteilija
Marita Lindquist, författare
Palkitut > 1990-luku

Marjatta Levanto, museonlehtori
Antonia Ringbom, kirjailija
Eeva-Leena Sariola, musiikkikasvatuksen lehtori
Leila Sillantaka, tanssipedagogi
Jorma Kurvinen, kirjailija
Outi Markkanen, graafikko
Anneli Mäkelä, teatterinjohtaja
Raili Rusto-Tiihonen, elokuvaohjaaja
Kari Vaijärvi, kirjaston toimistopäällikkö
työryhmä:
Ritva Ollaranta, musiikinopettaja ja
Maija Simojoki, musiikkileikkikoulunopettaja
Riitta Kuivasmäki, filosofian tohtori
Merja Aletta Ranttila, kuvataiteilija
Juha Laukkanen, nukketeatterinjohtaja
Pertti Nättilä, toimittaja
Pentti Rasinkangas & Ohilyönti-orkesteri
Kirsi Kunnas, kirjailija
Markus Majaluoma, kuvittaja
Marketta Viitala, koreografi ja tanssikasvattaja
Poika ja ilves -elokuvan tekijät:
Raimo O. Niemi, ohjaaja,
Hannu Tuomainen, tuottaja,
Ville Suhonen, ohjaaja-käsikirjoittaja ja
Kari Sohlberg, kuvaaja.
Arkkitehtuuri- ja ympäristökulttuurikoulu Lastu
Palkitut > 2000-luku

Marja-Leena Mäkelä, kirjastonhoitaja
Ari Viitanen, musiikinopettaja
Allu Tuppurainen, näyttelijä (Rölli-peikko)
Outi-Maria Takkinen, sanataidekasvattaja
Tuutikki Tolonen, sanataidekasvattaja
Riitta Uusitalo, sarjakuvapiirtäjä ja taidegraafikko
Ilkka Lampi, Aarne Mäntylä, Isto Turpeinen ja Minna Palokangas-Sirviö, tanssikasvattajia
Marjatta Meritähti, säveltäjä, kapellimestari ja musiikkipedagogi
Mansi Stycz, Teatteri Mukamaksen taiteellinen johtaja
Elina Karjalainen, kirjailija
Jan-Erik Andersson, kuvataiteilija
Maria Laukka, taidekasvattaja
Pihla Meskanen, arkkitehti ja pedagogi
Sanna Kuusisto, tanssipedagogi
Miina Savolainen, valokuvaaja ja taidekasvattaja
Jaana Kapari-Jatta, kääntäjä
Pasi Hiihtola ja Peik Stenberg, Sås och Kopp -duo
Alexander Reichstein, kuvataiteilija
Tanssiteatteri Hurjaruuth
Hannele Huovi, kirjailija
Soili Perkiö, musiikkipedagogi
Palkitut > 2010-luku

Sorin Sirkus, tamperelainen sirkus
Päivi Setälä, valokuvataiteilija
Mari Rantasila, ohjaaja 5 000 euroa
Sinikka Nopola ja Tiina Nopola, kirjailijat, 5 000 euroa kumpikin
Satu Sopanen, muusikko (Pikku Kakkosen musiikkiohjelmat) 15 000 euroa
Jouni Jalarvo, näyttelijä
Tuula Korolainen, kirjailija
Julia Vuori, kuvittaja-graafikko, 15 000 euroa
Riku Immonen, tanssija-koreografi, 15 000 euroa
Linda Liukas, kirjailija-kuvittaja
Markus Lampela ja Kyösti Salmijärvi, Soiva Siili -musiikkiduo
Inger-Mari Aikio
Sairaalaklovnit ry
Elina Warsta, graafinen suunnittelija, kuvittaja
DOKKINO-elokuvatapahtuma
Aino Havukainen ja Sami Toivonen, kirjailija-kuvittajat, 15 000 euroa
Kalle Veirto, nuortenkirjailija, 15 000 euroa
Aapo Repo, nukketeatteritaiteilija, 30 000 euroa
Áilu Valle, saamelainen rap-artisti, 30 000 euroa
Palkitut > 2020-luku

Etana Editions, kirjakustantamo, 30 000 euroa
Johanna Juvonen, kuvataiteilija
Biagio Rosa, kuvataiteilija
Alexandra Mangs, näyttelijä
Annika Åman, ohjaaja ja dramaturgi
Kaustisen Näppärit, 40 000 euroa
Janne Saario, maisema-arkkitehti
Río San Juan

Río San Juan on departementti Nicaraguan eteläosassa. Sen pinta-ala on 7 543 km². Vuonna 2023 departementin asukasluvuksi arvioitiin noin 141 000.
Departementin pääkaupunki San Carlos sijaitsee Nicaraguajärven rannalla San Juan -joen suulla.Indio Maizin luonnonsuojelualuetta pidetään yhtenä Keski-Amerikan tärkeimmistä luontokohteista monipuolisen kasvi- ja eläinlajiston takia. Siellä elävät esimerkiksi tapiiri, manaatti ja jaguaari.
Arteesinen akviferi

Arteesinen akviferi, jossa on arteesinen kaivo.
Arteesinen akviferi on pohjaveden esiintymä, jonka vesi on paineellista. Pohjavesi on arteesisessa akviferissa muodostunut kahden vettä läpäisemättömän kerroksen väliin. Akviferiin puhkaistua kaivoa kutsutaan nimellä arteesinen kaivo, ja siitä tuleva vesi nousee maanpinnan yläpuolelle omalla paineellaan. Joskus luonnollinen paine voi nousta niin korkeaksi, että arteesisen akviferin vesi nousee maanpintaan itsestään.
Aiheesta muualla

Kuvia tai muita tiedostoja aiheesta Arteesinen akviferi Wikimedia Commonsissa
Allonen, Oona: Arteesisen akviferin syntyyn ja veden laatuun vaikuttavat tekijät.  (Kandidaatin tutkielma)  Oulun yliopisto, Kaivannaisalan tutkimusyksikkö, 2018.  Teoksen verkkoversio (viitattu 7.7.2019).
Arteesinen kaivo Geologia.fi. Viitattu 7.7.2019 (englanniksi).
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Artesian aquifer
Käännös suomeksi
Kenojuak Ashevak

| Kenojuak Ashevak |
| --- | --- |
 Kenojuak Ashevak vuonna 1997
Henkilötiedot
Syntynyt: 3. lokakuuta 1927 Ikerrasak, Baffininsaari
Kuollut: 8. tammikuuta 2013 Cape Dorset, Baffininsaari
Kansalaisuus:   Kanada
Ammatti:  taiteilija
Muut tiedot
Merkittävät teokset: The Enchanted Owl (1960)
Tyyli:  taidegrafiikka
Kenojuak Ashevak (3. lokakuuta 1927 – 8. tammikuuta 2013) oli kanadalainen inuittitaiteilija, joka tuli erityisen tunnetuksi taidegraafikkona. Hänen ehkä kuuluisin työnsä on The Enchanted Owl vuodelta 1960.